BG
19.4.2022 г.
Официален вестник на Европейския съюз
C 165/21
Решение на Съда (голям състав) от 22 февруари 2022 г. (преюдициално запитване от Curtea de Apel Craiova — Румъния) — производство, образувано по инициатива на RS (Дело C-430/21) (1) (Преюдициално запитване — Правова държава — Независимост на правораздаването — Член 19, параграф 1, втора алинея ДЕС — Член 47 от Хартата на основните права на Европейския съюз — Предимство на правото на Съюза — Липса на правомощие на национална юрисдикция да разгледа съответствието с правото на Съюза на национално законодателство, обявено за конституционосъобразно от конституционния съд на съответната държава членка — Дисциплинарни производства) (2022/C 165/24) Език на производството: румънски Запитваща юрисдикция Curtea de Apel Craiova Страни в главното производство Жалбоподател: RS Диспозитив 1) Член 19, параграф 1, втора алинея ДЕС във връзка с член 2 и член 4, параграфи 2 и 3 ДЕС, с член 267 ДФЕС, както и с принципа на предимство на правото на Съюза трябва да се тълкува в смисъл, че не допуска национална правна уредба или практика, съгласно която общите съдилища на държава членка нямат право да проверяват съвместимостта с правото на Съюза на национално законодателство, за което конституционният съд на тази държава членка е приел, че е в съответствие с национална конституционна разпоредба, налагаща спазването на принципа на предимство на правото на Съюза.
2) Член 19, параграф 1, втора алинея ДЕС във връзка с член 2, параграфи 2 и 3 ДЕС, с член 267 ДФЕС, както и с принципа на предимство на правото на Съюза трябва да се тълкува в смисъл, че не допуска национална правна уредба или практика, позволяваща да се ангажира дисциплинарната отговорност на национален съдия, с мотива че последният е приложил правото на Съюза съгласно тълкуването му от Съда, оставяйки без приложение практика на конституционния съд на съответната държава членка, несъвместима с принципа на предимство на правото на Съюза.
(1)
ОВ C 371, 3.11.2020 г.
Решение на Съда (голям състав) от 22 февруари 2022 г. (преюдициално запитване от Rechtbank Amsterdam — Нидерландия) — Изпълнение на европейски заповеди за арест, издадени срещу X (C-562/21 PPU), Y (C-563/21 PPU) (Съединени дела C-562/21 PPU и C-563/21 PPU) (1) (Преюдициално запитване — Спешно преюдициално производство — Съдебно сътрудничество по наказателноправни въпроси — Европейска заповед за арест — Рамково решение 2002/584/ПВР — Член 1, параграф 3 — Процедури за предаване между държавите членки — Условия за изпълнение — Харта на основните права на Европейския съюз — Член 47, втора алинея — Основно право на справедлив процес пред независим и безпристрастен съд, предварително създаден със закон — Системни или общи недостатъци — Проверка на два етапа — Критерии за прилагане — Задължение на изпълняващия съдебен орган да провери конкретно и точно дали са налице сериозни и потвърдени основания да се счита, че в случай на предаване за лицето, срещу което е издадена европейска заповед за арест, ще е налице реален риск от нарушаване на основното му право на справедлив съдебен процес пред независим и безпристрастен съд, предварително създаден със закон) (2022/C 165/25) Език на производството: нидерландски Запитваща юрисдикция Rechtbank Amsterdam